Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 462/11/5505	Liptovský Mikuláš, 31.1.2013
EEČ : 2-39-37-2013

U Z N E S E N I E

Trestná vec:	obvinená XXXXX  
Prečin:	pokračovací prečin úverového  podvodu  podľa § 222 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučená
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: -1 075,98 € 
b.	Peňažná suma určená na všeobecne prospešné účely: 180,00 € 
c.	Konkrétny adresát peňažnej sumy určenej na všeobecne prospešné účely: Dobrý anjel - nezisková organizácia, Karpatská 3256/15  Poprad , č. účtu: XXXXX
d.	Suma odovzdaná štátu na peňažnú pomoc obetiam trestnej činnosti: 90,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nevyučená
realizované policajtom OÚ vyšetrovania PZ Liptovský Mikuláš pod spisovou značkou ORP-XXXXX/OEK-LM-2011.
s cieľom získať neoprávnený prospech 20.6.2011 v Liptovskom Mikuláši v kaviarni Q-PUB na Garbiarskej ulici uzatvorila so zástupcom spoločnosti XXXXX s.r.o., XXXXX, Bratislava, IČO: XXXXX, XXXXX, bytom Vrbická XXXXX  Liptovský Mikuláš, 
zmluvu o spotrebiteľskom úvere č. XXXXX na meno XXXXX, bytom XXXXX, bez jej vedomia, v zmysle ktorej zmluvy jej bol poskytnutý úver vo výške 500,-€, tento sa zaviazala splatiť v 60 týždenných splátkach po 11,21-€ a s výškou poslednej splátky 11,10-€, počnúc 7. kalendárnym dňom po uzavretí zmluvy,  akceptujúc úrokovú sadzbu 23,57 % a ročnú percentuálnu mieru nákladov vo výške 70,24 %, pri uzatváraní zmluvy uviedla nepravdivé údaje o zamestnaní a príjme, už v čase uzatvárania úveru vedela, že jeho podmienky nedodrží, čím označenej spoločnosti spôsobila škodu vo výške súčtu splátok 672,49-€,
zmluvu o spotrebiteľskom úvere č. XXXXX na meno XXXXX, Letná XXXXX  XXXXX, bez jeho vedomia,  v zmysle ktorej zmluvy jej bol poskytnutý úver vo výške 300,-€, tento sa zaviazala splatiť v 60 týždenných splátkach po 6,73-€ a s výškou poslednej splátky 6,42-€, počnúc 7. kalendárnym dňom po uzavretí zmluvy,  akceptujúc úrokovú sadzbu 23,57 % a ročnú percentuálnu mieru nákladov vo výške 70,24 %, pri uzatváraní zmluvy uviedla nepravdivé údaje o zamestnaní a príjme, už v čase uzatvárania úveru vedela, že jeho podmienky nedodrží, čím označenej spoločnosti spôsobila škodu vo výške súčtu splátok 403,49-€,
Odôvodnenie: 
	Vyšetrovateľ Odboru kriminálnej polície OR PZ  Liptovský Mikuláš pod sp. zn. ORP-XXXXX/OEK-LM-11  viedol trestné stíhanie proti obvinenej za vyššie označený prečin  a skutok uvedený vo výroku tohto uznesenia (ostatná časť skutkov, pre ktoré je obvinená trestne stíhaná - § 213 ods.1, § 221 ods. 1 Trestného zákona - bola vylúčená uznesením vydaným podľa § 21 ods. 1 Trestného poriadku z 15.11.2012 na samostatné konanie).
	Obvinená a poškodený na Okresnom súde v Liptovskom Mikuláši pred probačným a mediačným úradníkom uzavreli zmier podľa § 220 a nasl. Trestného poriadku (XXXXX.
Obvinená nahradila  škodu poškodenému v plnom rozsahu tak, ako si ju poškodený uplatnil, v prípravnom konaní sa  ku skutku, ktorý sa jej kladie za vinu, priznala.
	Za prečin úverového podvodu podľa § 222 ods. 1 Trestného zákona Trestný zákon umožňuje uložiť trest odňatia slobody vo výmere 1 rok až 5 rokov.  
Obvinená v mieste bydliska nie je bližšie hodnotená. V odpise registra trestov nemá záznam.  
Vo veci nie sú odôvodnené pochybnosti o tom, že vyhlásenie obvinenej, že spáchala skutok kladený jej za vinu, bolo vykonané slobodne, vážne a určito, obvineniu porozumela, nahradila škodu poškodenému  a zložila na účet prokuratúry peňažnú sumu 180-€, určenú na všeobecne prospešné účely, a to v pomere uvedenom vo výrokovej časti tohto rozhodnutia  a táto nie je neprimeraná závažnosti spáchaného trestného činu, s prihliadnutím na osobné a majetkové pomery obvinenej, tiež na mieru, akou bol trestným činom dotknutý verejný záujem. Obvinená súčasne súhlasila s tým, aby uzavretý zmier bol schválený prokurátorom.
Poškodený v konaní pred mediačným a probačným úradníkom Okresného súdu v Liptovskom Mikuláši pod sp. zn. XXXXX  vyhlásil, že s obvinenou uzavrel zmier dobrovoľne a škoda spôsobená trestným činom mu  bola nahradená v plnom rozsahu.
 Z vyššie uvedeného vyplýva, že všetky podmienky na postup podľa § 220 ods. 1 Trestného poriadku boli splnené.
Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ  bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom,  a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
	Podľa § 221 Trestného poriadku  ak to okolnosti prípadu vyžadujú, pred rozhodnutím o  schválení zmieru prokurátor vypočuje  obvineného a poškodeného, najmä na spôsob a okolnosti uzavretia zmieru, či zmier medzi nimi bol uzavretý dobrovoľne a či súhlasia so schválením zmieru; výsluchom obvineného zistí, či rozumie obsahu obvinenia a či si je vedomý dôsledkov schválenia zmieru. Súčasťou výsluchu obvineného musí byť vyhlásenie, že spáchal skutok, za ktorý je stíhaný. Pred výsluchom treba obvineného a poškodeného poučiť o ich právach, o podstate zmieru.
	Podľa § 223 ods. 2 Trestného poriadku pri určení adresáta peňažnej sumy určenej na všeobecne prospešné účely je súd a v prípravnom konaní prokurátor viazaný obsahom dohody o zmieri medzi obvineným a poškodeným.
	Podľa § 224 Trestného poriadku peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotné, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona. Z peňažnej sumy určenej na všeobecne prospešné účely musí obvinený určiť aspoň 50 % štátu na peňažnú pomoc poškodeným podľa osobitného zákona.
V prípravnom konaní boli splnené zákonom stanovené podmienky na schválenie zmieru a súčasné  zastavenie trestného stíhania, preto som rozhodol tak, ako je uvedené vo výrokovej časti tohto uznesenia.	
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Gondžur
prokurátor